Ο **Τζόσουα Κιπρούι Τσέπτεγκεϊ** (*Joshua Kiprui Cheptegei*, γεννήθηκε 12 Σεπτεμβρίου 1996) είναι Ουγκαντέζος αθλητής του στίβου που ειδικεύεται στους δρόμους μεγάλων αποστάσεων. Είναι ο κάτοχος του παγκοσμίου ρεκόρ στα 5.000 μέτρα και 10.000 μέτρα, ενώ είναι χρυσός Ολυμπιονίκης στο πρώτο αγώνισμα. Έχει τέσσερα μετάλλια σε Παγκόσμια Πρωταθλήματα.

Βιογραφία
---------

Στο δημοτικό σχολείο έπαιξε για πρώτη φορά ποδόσφαιρο και δοκίμασε το άλμα εις μήκος και το τριπλούν, αλλά άλλαξε στο τρέξιμο όταν ανακάλυψε το ταλέντο του στις μεγάλες αποστάσεις. Σπούδασε ξένες γλώσσες και λογοτεχνία στην Καμπάλα για δύο χρόνια και απασχολείται στην Εθνική Αστυνομία της Ουγκάντα. 
Ως έφηβος, κέρδισε το χρυσό μετάλλιο στο Παγκόσμιο Πρωτάθλημα Στίβου Εφήβων 2014 στα 10.000 μέτρα ανδρών. Την ίδια χρονιά πήρε το χρυσό πάνω από 10.000 μέτρα στο Παγκόσμιο Πρωτάθλημα U20 στο Γιουτζίν και οκτώ μήνες αργότερα κέρδισε τον τίτλο της Αφρικής U20 στην ίδια απόσταση. Το 2015 μετακόμισε στο Kaptagat της Κένυας για να προπονηθεί με τους καλύτερους των μεγάλων αποστάσεων, όπως ο Ελιούντ Κιπτσόγκε.

Συμμετείχε στους  Ολυμπιακούς Αγώνες του 2016 στα 5.000 μέτρα και στα 10.000 μέτρα, τερματίζοντας όγδοος και έκτος αντίστοιχα.
Στο Παγκόσμιο Πρωτάθλημα Στίβου 2017 στο Λονδίνο, κέρδισε το αργυρό μετάλλιο στα 10.000 μέτρα, πίσω από τον Μο Φάρα. Πήρε δύο χρυσά μετάλλια στους Αγώνες της Βρετανικής Κοινοπολιτειας του 2018, στα 5.000 και 10.000 μέτρα. Στο Παγκόσμιο Πρωτάθλημα Στίβου 2019 της Ντόχα κέρδισε τα 10.000 μέτρα των ανδρών, ανανεώνοντας το αργυρό που είχε κερδίσει δύο χρόνια πριν.

Την 1η Δεκεμβρίου 2019, κατέρριψε το παγκόσμιο ρεκόρ των 10 χιλιομέτρων σε δημόσιο δρόμο σε συνάντηση στίβου στη Βαλένθια της Ισπανίας. Στις 16 Φεβρουαρίου 2020 στο Μονακό κατέρριψε και άλλο παγκόσμιο ρεκόρ στα 5 χιλιόμετρα δημόσιου δρόμου με χρόνο 12.51. Στις 13 Αυγούστου 2020, σε συνέντευξη τύπου για τη συνάντηση στίβου *Herculis* της σειράς Diamond League, ανακοίνωσε ότι επιδιώκει να καταρρίψει το παγκόσμιο ρεκόρ και στα 5.000 μέτρα. Την επόμενη μέρα, με 13:35.36 όντως καταρρίπτει το παγκόσμιο ρεκόρ κατά δύο δευτερόλεπτα που κρατούσε ο Κενενίσα Μπεκέλε για 16 χρόνια. Τρεις μήνες μετά πετυχαίνει και νέο ρεκόρ κόσμου στα 10.000 μέτρα στο Μονακό με 26.11,00 καταρριπτοντας και το δεύτερο μακροχρόνιο ρεκόρ του Μπεκέλε. Έγινε έτσι ο 10ος αθλητής που κατέχει το παγκόσμιο ρεκόρ στα δύο αυτά αγωνίσματα του στίβου.

Στους Ολυμπιακούς Αγώνες του Τόκιο ήταν νικητής στα 5.000 μέτρα με χρόνο 12.58,15 και δεύτερος στα 10.000 μέτρα.  Το χρυσό μετάλλιο ήταν δικό στα 10.000 μέτρα στο Παγκόσμιο Πρωτάθλημα του 2022 στις Ηνωμένες Πολιτείες με χρόνο 27.27,43.

Ατομικά ρεκόρ
-------------

* **Ανοικτός**
* **1.500 μέτρα:** 3:37.82 (Ναϊμέχεν 2016)
* **3.000 μέτρα:** 7:33.26 (Οσλο 2019)
* **2 μίλια:** 8:07.54 **ΕΡ** (Στάνφορντ 2019)
* **5.000 μέτρα:** 12:35.36 **ΠΡ** (Μονακό 2020)
* **10.000 μέτρα:** 26:48.36 (Ντόχα 2019)
* **Δημόσιος δρόμος**
* **5 χιλιόμετρα:** 12:51 **ΠΡ** (Μονακό 2020)
* **10 χιλιόμετρα:** 26:38 **ΕΡ** (Βαλένθια 2019)
* **15 χιλιόμετρα:** 41:05 **ΠΡ** (Ναϊμέχεν 2018)

Παραπομπές
----------

1. 1 2  Joshua Cheptegei Αρχειοθετήθηκε 2018-11-19 στο Wayback Machine.. GC2018.
2. ↑  Team, Kawowo Sports (14 Αυγούστου 2020). «Joshua Cheptegei breaks 5000M World Record». *Kawowo Sports*. .
3. 1 2  «Joshua Cheptegei Clocks new 10000m World Record with 26:11.02». 7 Οκτωβρίου 2020.. Ανακτήθηκε στις 27 Ιουλίου 2022.
4. 1 2  «Joshua CHEPTEGEI: Biography». Ανακτήθηκε στις 27 Ιουλίου 2022.
5. ↑  «10,000 Metres men». IAAF. 4 Αυγούστου 2017. Ανακτήθηκε στις 5 Αυγούστου 2017.
6. ↑  «Athletics official results» (PDF). Goald Coast 2018. σελ. 45, 49. Αρχειοθετήθηκε από το πρωτότυπο (PDF) στις 8 Ιουλίου 2020. Ανακτήθηκε στις 15 Αυγούστου 2020.
7. ↑  «Report: men's 10,000m - IAAF World Athletics Championships Doha 2019». *www.worldathletics.org* (στα Αγγλικά). Ανακτήθηκε στις 15 Αυγούστου 2020.
8. ↑  «Joshua Cheptegei breaks 10km road world record in Valencia» (στα αγγλικά). 1 Δεκεμβρίου 2019.. Ανακτήθηκε στις 15 Αυγούστου 2020.
9. ↑  «Joshua Cheptegei smashes 5km road world record in Monaco» (στα αγγλικά). *BBC Sport*. 16 Φεβρουαρίου 2020. .
10. ↑  «Diamond League Monaco: Joshua Cheptegei breaks 5,000m world record» (στα αγγλικά). *BBC Sport*. 14 Αυγούστου 2020.. Ανακτήθηκε στις 14 Αυγούστου 2020.
11. 1 2  «IOC : Athletics: All track and field world records at a glance ahead of 2022 World Championships». Ανακτήθηκε στις 27 Ιουλίου 2022.
12. ↑  «INTERNATIONAL OLYMPIC COMMITTEE : TOKYO 2020 ATHLETICS MEN'S 5000M RESULTS». Ανακτήθηκε στις 27 Ιουλίου 2022.
13. ↑  «INTERNATIONAL OLYMPIC COMMITTEE : TOKYO 2020 ATHLETICS MEN'S 10,000M RESULTS». Ανακτήθηκε στις 27 Ιουλίου 2022.
14. ↑  «Cheptegei retains world 10,000m title for Uganda as Barega buckles in Oregon». Ανακτήθηκε στις 27 Ιουλίου 2022.
15. ↑  «Joshua Cheptegei repeats as world champion in men's 10,000 meters at World Athletics Championships». Ανακτήθηκε στις 27 Ιουλίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζόσουα Τσέπτεγκεϊ** |

* Ο Τζόσουα Τσέπτεγκεϊ στην World Athletics